NaiveNeuron/SloPal huggingface dataset:
Hrnčiar, Andrej, podpredseda NR SR (2019-05-09):
Pán poslanec Poliačik, jedna faktická poznámka.
Glváč, Martin, podpredseda NR SR (2019-09-11):
Ďakujem. Dávam slovo spoločnému spravodajcovi, predsedovi výboru pre pôdohospodárstvo Petrovi Antalovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Slafkovský, Alexander, poslanec NR SR (2010-09-08):
Ďakujem pekne. Mňa v prvom rade upútalo to, čo hovoril kolega poslanec Maďarič, že s podporou pána Sulíka je to slabé. Nuž teda ak si myslí, že podpora závisí od množstva rétorických cvičení objednaných a straníckych čiarok, ktoré niekto dostane za to, že tu vystúpi, tak je na veľkom omyle. My považujeme pána Sulíka za človeka na svojom mieste, ktorý si robí svoju prácu tak, ako najlepšie vie, a zo dňa na deň je to lepšie. Čo sa týka... (Smiech v rokovacej sále a potlesk.) Zo dňa na deň. (Potlesk.) Čo sa týka diskusie okolo sochy Svätopluka pred vstupom do Hradu, tak k tomu asi len jedna veta. Táto socha patrí na strechu SMER-u a nie pred Hrad. (Reakcie z pléna.) (Potlesk.)
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 141 poslancov, za 49, proti 26, zdržalo sa 62, nehlasovali 4. Konštatujem, že Národná rada tento návrh neschválila. Pokračujeme hlasovaním v druhom čítaní o vládnom návrhu zákona, ktorým sa mení a dopĺňa zákon č. 43/2004 o starobnom dôchodkovom sporení, tlač 1104, bod 27 schváleného programu. Prosím spoločného spravodajcu z výboru pre sociálne veci pána poslanca Petra Cmoreja, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1104.)
Figeľ, Ján, podpredseda NR SR (2012-07-24):
S reakciou na faktické pán poslanec Petrák.
Figeľ, Ján, podpredseda NR SR (2015-10-06):
S reakciou na vystúpenie pána spravodajcu, nech sa páči, Martin Chren.
Grendel, Gábor, podpredseda NR SR (2021-11-24):
S reakciou na faktické poznámky, pán poslanec Čekovský.
Foltin, Roman, poslanec NR SR (2020-09-18):
Ďakujem pekne za slovo, pán predsedajúci. Vážené kolegyne, vážení kolegovia, blíži sa termín župných a komunálnych volieb spojených. Tento nákon, á, tento návrh zákona upravuje pravidlá a umožňuje vysielanie politickej reklamy malým regionálnym televíziám a rozhlasovým staniciam. Ak doteraz ste chceli ako kandidáti v komunálnych voľbách prezentovať svoj program, tak ste ho nemohli. Nemohli ste ho dokonca, ani keď ste si zaplatili politickú reklamu, pretože dnešná situácia v zmysle zákona zakazuje regionálnym televíziám a rozhlasu vysielať politickú reklamu počas týchto volieb. Kým pri voľbách do Národnej rady Slovenskej republiky, pri voľbách do Európskeho parlamentu alebo pri voľbách prezidenta Slovenskej republiky toto zákon umožňuje. Vysielanie politickej reklamy pri župných a komunálnych voľbách, ktoré sa prvý raz v roku 2022 zlúčia, zákon nepripúšťa. Regionálne a lokálne médiá majú verejnosť informovať o dianí v regióne, v meste alebo v obci, a tu vzniká paradox. Práve ony informovať nemôžu, pretože kandidát sa vyjadriť nemôže. Áno, tieto televízie môžu vysielať diskusné relácie. Lenže v diskusnej relácii určuje tému moderátor. Moderátor sa pýta na veci, ktoré zaujímajú jeho, a ak má nejakú preferenciu uprednostniť niektorého kandidáta alebo z nejakých iných dôvodov je preňho dôležitejší, nedostanete sa k slovu a nemáte príležitosť povedať toto a toto by som v obci zmenil, toto a toto by som urobil inak ako súčasný starosta alebo primátor. Je v podstate kandidát odkázaný buď na bilbordové plochy, alebo predvolebné podujatia. Iné možnosti sú mu odoprené. Tento návrh teda odstraňuje zákonnú asymetriu, zrovnoprávňuje vysielanie politickej reklamy pri jednotlivých typoch volieb. Platí tu, samozrejme, ale zásadná podmienka, vysielateľ s licenciou je povinný zabezpečiť pre všetky kandidujúce subjekty rovnaké podmienky nákupu vysielacieho času, a teda rovnaké cenové a platobné podmienky. Žiaden z kandidujúcich subjektov nesmie byť zvýhodnený. Samozrejme, za predpokladu povinnosti, že za politickú reklamu zaplatí. Tento návrh predkladám ako spoločný koaličný návrh spolu s poslancami z ostatných koaličných strán. A chcem povedať, že ide o návrh, ktorý nikomu nič neberie. Naopak, občan získava informácie o kandidátovi, kandidát má možnosť prezentovať sa a regionálna televízia získava od kandidátov cenné financie, ktoré nevyhnutne potrebuje pre svoj rozvoj. Týmto návrhom mením a dopĺňam zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov. Viac o tomto by som rád porozprával neskôr v rozprave.
Hrušovský, Pavol, predseda NR SR (2011-11-29):
Hlasujeme, páni poslanci, o návrhu. (Hlasovanie.) 141 prítomných, 80 za návrh, 1 proti, 60 sa zdržalo. Návrh sme schválili. Panie poslankyne, páni poslanci, odporúčam teraz prestávku do 18.00 hodiny. A chcem vás poprosiť, aby sme dnes rokovali do 18.00 hodiny z dôvodu, že viacerí predsedovia výborov ma požiadali, aby dnes ešte mohli zvolať rokovania výborov a prerokovať zákony, ktoré sme schválili v skrátenom legislatívnom konaní. Takže dnes budeme rokovať v pléne do 18.30 hodiny. Ďakujem pekne. (Reakcia z pléna.) Pán poslanec Brocka.
Žiga, Peter, podpredseda NR SR (2024-06-13):
Poslanec Pročko.
Paška, Pavol, predseda NR SR (2012-08-03):
Budeme hlasovať o návrhoch, ktoré prišli. Ako prvý je návrh pána poslanca Hlinu, aby sme zorganizovali, pán poslanec, skúste sa prihlásiť inokedy. Vy ste človek, ktorý máte radi dochvíľnosť. Neprihlásili ste sa, keď som dal možnosť. Budeme hlasovať. Pán poslanec Hlina nás požiadal, aby sme zaradili nový bod o výjazdovom zasadnutí v rómskej osade Letanovce. Hlasujeme. (Hlasovanie.) 123 prítomných, 16 bolo za, 70 proti, 27 sa zdržalo. Návrh sme neschválili. Pán poslanec Poliačik žiada vyradiť bod 1. (Hlasovanie.) 127 prítomných, 48 za, 76 proti, 3 sa zdržali. Návrh sme neschválili. Pani poslankyňa Žitňanská žiada, aby ústavnoprávny výbor zaujal stanovisko k rokovaniu. Hlasujeme. (Hlasovanie.) 127 prítomných, 48 za, 76 proti, 3 sa zdržali. Návrh sme neschválili. Pán poslanec žiada zaradiť petíciu, neviem síce akú, žiadnu sme neobdržali, ale dobre, budeme hlasovať. Garantujem znovu, že pokiaľ príde petícia, ktorá spĺňa všetky náležitosti, určite budeme v zmysle zákona o nej rokovať. (Hlasovanie.) 128 prítomných, 44 za, 70 proti, 3 sa zdržali. Pán poslanec Mihál chce uznesenie, aby vláda vzala späť návrh zákona o sociálnom poistení. Dám o tom hlasovať. Pán poslanec, máte v rozprave možnosť navrhnúť v zmysle zákona o rokovacom poriadku § 73, čo žiadate, ale budeme o tom hlasovať. (Hlasovanie.) 127 prítomných, 45 za, 78 proti, 1 sa zdržal, 3 nehlasovali. Ani tento návrh sme neschválili. Budeme hlasovať o návrhu programu tak, ako ste ho držali. (Ruch v sále.) Takže hlasujeme. Ja vám dám slovo, kľudne po. Hlasujeme o návrhu programu ako o celku. (Ruch v sále.) (Hlasovanie. Neutíchajúci ruch v sále.) Vyhlasujem toto hlasovanie za zmätočné. Pán poslanec, keď začneme hlasovanie, nie je možné ho prerušovať. (Ruch v sále.) Pán poslanec, vy ste tak precízny človek, nebolo by dobré sa koncentrovať a v čase, kedy je to normálne, sa prihlasovať a dávať návrhy? Nech sa páči, zapnite pána poslanca Kaníka.
Vašečka, Richard, poslanec NR SR (2022-06-23):
Ďakujem za slovo, pán predseda. Na návrh troch poslaneckých klubov OĽANO, SME RODINA, SaS navrhujem presunúť hlasovanie o tlačiach 1032 a 1052, to sú body 40 a 41, teda návrh poslankýň Hatrákovej a Hajšelovej a potom návrh poslankyne Hatrákovej na koniec tejto riadnej 66. schôdze. Ďakujem.
Suja, Miroslav, poslanec NR SR (2022-03-22):
Ďakujem za slovo, pán predseda. Ďakujem, Milan, za tvoje vystúpenie a zaznela tu taká rozprava, lebo na začiatku, keď som uvádzal tento zákon pred tebou, že prečo nás dalo Rusko na zoznam nepriateľských správajúcich sa štátov. No, pani podpredsedníčka vlády, prečo asi? Čo myslíte? Prepáčte za výraz, ale možno aj vďaka sprostým, amatérskym, a nie štátnickým vyjadreniam predstaviteľov našej vlády, posielaniu zbraní na Ukrajinu, a nie obranných, ale útočných. A s prichádzaním sankcií, ktoré alebo väčšími vyhláseniami veľkohubými vyhláseniami väčšími, ako majú Spojené štáty, tak možnože aj preto. (Reakcia z pléna.) Ale nevadí, pán kolega Dostál hovorí, že je to neuveriteľné. Tak možno je, keď ste boli členom Socialistického zväzu mládeže, tak tiež ste vykrikovali: „So Sovietskym zväzom na večné časy!“ a teraz idete utopiť Rusko, ale to nevadí. Dva roky čelia občania Slovenskej republiky bezprecedentnému útoku vlády Slovenskej republiky na ich práva a slobody. Systematicky ničíte životnú úroveň obyvateľov vďaka vašej hlúposti a amaterizmu. Pani podpredsedníčka vlády, vy ste hanbou Slovenského národa. To, že neviete, aká je, koľko percent DPH a podobne to, to už ani nejdem hovoriť, tie vaše vyjadrenia do kamier, že skúste to natočiť ešte raz. Však ja keby som urobil takýto prešľap, tak sa hanbím, zavriem, zamknem za sebou dvere a už sa neukážem nikde verejne. Ale tu niektorí predstavitelia vlády nemajú sebareflexiu. Sú tak, ale tak, s prepáčením, akoby som povedal slušne, hlúpi, že si to ani neuvedomujú. Viete, ľudia už hovoria, že keby hlúposť kvitla, tak naša vláda je samý kvet. Ale toto oni hovoria, že to už nie je na smiech, ale na plač, takže mali by sme sa zamyslieť nad tým, pani predsedníčka, čo vlastne... (Prerušenie vystúpenia časomerom.)
Petrák, Ľubomír, poslanec NR SR (2015-11-25):
Ďakujem za slovo. Ja len jednu veľmi krátku repliku. Pani kolegyňa, toto nie je priestupok podľa Trestného zákona, ale je to priestupok pre účely tohto zákona. To je prvá poznámka. Druhá poznámka, vy ste tu čítali vo svojom odôvodnení, že v prípade, že sa bez primeraného dôvodu odmietne zúčastniť a posledné dva roky bol financovaný z verejných zdrojov. Ja osobne sa domnievam, že ten, ktorý je financovaný z verejných zdrojov, teda zo štátneho rozpočtu, a štát usúdi, že je vhodným adeptom na to, aby reprezentoval štát na medzinárodných podujatiach, tak by ten dlh, ktorý bol vytvorený tým, že poberal štátny príspevok, mal nejakým spôsobom splatiť. A po tretie, v takomto prípade, a vy ste povedali, že neodmietate nejakú finančnú sankciu: Pre túto finančnú sankciu sa v odseku 6 hovorí, že môže byť uložená finančná sankcia od 100 do 5 000 eur podľa závažnosti tohto priestupku. Takže myslím si, že v zásade to je v súlade s tým, čo vy hovoríte, akurát je to možno nejaké nepochopenie, a preto považujem, že toto je nad rámec racionálneho postupu v prípade tohto zákona.
Bugár, Béla, podpredseda NR SR (2019-10-16):
Nech sa páči, prezentujme sa a hlasujme. (Hlasovanie.) Prítomných 141, za 99, zdržalo sa 42 poslancov. Návrh bol schválený. Ďalší.
B. Bugár, podpredseda NR SR: (2005-10-26):
(Hlasovanie.) Prítomných 128, za 121, zdržalo sa 7 poslancov. Konštatujem, že návrh sme schválili. A ešte pristúpime k hlasovaniu o vládnom návrhu zákona o verejnom obstarávaní, tlač 1321. Pán poslanec Janiš, nech sa páči, máte slovo.
Bugár, Béla, podpredseda NR SR (2018-09-11):
Ďakujem, pán podpredseda. Teraz dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Kvorkovi. Nech sa páči.
Bugár, Béla, podpredseda NR SR (2017-05-19):
Ďakujem pekne. Takže ideme na ďalšiu otázku, ktorú položila pani poslankyňa Verešová tiež pánovi ministrovi Richterovi: „V pondelok 15. mája sme si pripomenuli Medzinárodný deň rodiny, ktorý bol vyhlásený OSN v roku 1993. Európsky parlament sa ústami svojho predsedu Tajaniho prihlásil v tento deň k podpore rodiny. Podobné gesto už roky chýba zo strany slovenskej vlády. Nezachytila som žiadnu vašu tlačovú besedu, žiadnu vašu aktivitu, žiadne symbolické gesto, dokonca na web stránke vášho rezortu je uvedené nesprávne motto tohto roku. Ako nám to vysvetlíte?“ Nech sa páči, pán minister.
Bašistová, Alena, poslankyňa NR SR (2019-05-14):
Ďakujem veľmi pekne za slovo. Ja som si k vášmu návrhu vyžiadala stanovisko Sociálnej poisťovne aj ministerstva práce. Tak veľmi stručne vás informujem o tom teda, aké mali k tomuto výhrady. Súčasná právna úprava § 117 ods. 2 zákona o sociálnom poistení vychádza z technických možností vykonávania právnej úpravy. V zmysle stanoviska Sociálnej poisťovne súčasný systém vyplácania dávok funguje na základe dohodnutých detailných postupov so Slovenskou poštou, a. s., a jednotlivými bankami, ktoré kladú primárny dôraz na zabezpečenie ochrany verejných financií. Akékoľvek úvahy o stanovení kratších termínov na vykonanie zmeny v spôsobe výplaty a na vykonanie zmeny v poukazovaní na iný bankový účet sú limitované technologickou realizovateľnosťou, ktorú determinuje nutnosť aplikácie bezpečnostných prvkov zabraňujúcich nehospodárnemu vynakladaniu verejných prostriedkov. Zmena tohto systému predpokladá dohodnutú zmenu postupov a žiada si zároveň aj zmenu softvérov všetkých participujúcich strán, preto bez vzájomnej súčinnosti a dôsledného overenia zmien nie je reálna. Preto z uvedených dôvodov vníma Sociálna poisťovňa predložený návrh zákona v súčasnosti za nevykonateľný. Sociálna poisťovňa však v zmysle stanoviska vníma dôležitosť vykonania zmeny v spôsobe výplaty, ako aj zmeny v poukazovaní na iný bankový účet a vykonávané úkony smerujúce ku skráteniu uvedeného obdobia na minimum. Vykonávanie týchto úkonov si však nežiada zmenu súčasnej právnej úpravy. Ešte majú pripomienky, že od vyššie uvedeného legislatívny text je zmätočný a nekorešponduje so zámerom uvedeným v dôvodovej správe. Z môjho pohľadu ja navrhujem komunikáciu so Sociálnou poisťovňou a pokiaľ by sa vydiskutovali tieto nejasnosti a bolo by možné softvérové a iné technické náležitosti nejakým spôsobom vyriešiť, tak rada tento návrh podporím. Ďakujem.
Hrušovský, Pavol, podpredseda NR SR (2011-03-22):
S faktickými poznámkami na vystúpenie pani ministerky sa prihlásili ôsmi páni poslanci, posledný pán poslanec, deviaty. Končím možnosť ďalších faktických prihlášok. Nech sa páči, pán poslanec Kondrót.
Petrák, Ľubomír, poslanec NR SR (2014-11-09):
Ďakujem pekne za slovo. Pán kolega Kaník, mňa akurát dvihlo alebo dvihlo mi i žlč trošku vaše prirovnanie, že vystúpenie vášho predrečníka znížilo úroveň tejto schôdze. Ja chcem v tejto súvislosti povedať, že po včerajšom význame slova „ego“ som dneska dostal iný výklad tohto slova a myslím si, že oba sú zhruba zrovnateľné. Mal som doteraz rád tie pekné kvetiny, ktoré na jar pekne žlto kvitnú, ale myslím, že budem musieť prehodnotiť aj k nim svoj postoj. Ak sa sťažujete na to, že v tejto krajine sa výrazne znížila aj úroveň vládnutia, tak skúste adresovať tým dámam a pánom, ktorí sedia v prvom rade napravo z vášho pohľadu, poučenie, že netreba poučovať len tu, stačilo urobiť tak málo a nepovaliť vlastnú vládu a tá úroveň vládnutia tu mohla byť excelentná dlhé roky.
Laššáková, Jana, podpredsedníčka NR SR (2012-10-18):
Ďakujem, pán minister. V poradí šiestu otázku položil pán poslanec Hudacký ministrovi, takisto znova vám a otázka znie: „Pán minister, nemyslíte si, že nezaradenie rýchlostnej cesty R9 do Plánu prípravy a výstavby diaľnic a rýchlostných ciest na roky 2014 až 2020 bude diskrimináciou občanov z regiónu Šariša a horného Zemplína, ktorí poctivo platia svoje dane, a odsúdi tento región na ďalší sociálno-ekonomický úpadok, emigráciu mladých a odliv ekonomicky aktívnych ľudí mimo tohto regiónu?“ Nech sa páči, pán minister.
Zemanová, Anna, poslankyňa NR SR (2023-02-10):
Ďakujem veľmi pekne, kolega Ondro Dostál, že si uviedol na správnu mieru aj tie informácie k zaniknutej koalícii, k programovému vyhláseniu vlády, ktoré tuná opakovane kolegovia spomínajú, ako si asi zrejme nevšimli, že teda už žiadna koalícia nie je a že už je tu volebná kampaň. Ale pre zaujímavosť chcem spomenúť inú vec, ktorá v tom programovom vyhlásení vlády je, a chcem ťa doplniť, lebo oni citujú len to, čo sa im hodí a uviedol si to na správnu mieru. Ale napríklad v programovom vyhlásení vlády máme aj takúto vetu, že: „Vláda bude dôsledne trvať na dodržiavaní zákazu negatívnych pokynov a okrem iného v tejto súvislosti preskúma zúženie právnej úpravy § 363 Trestného poriadku tak, aby zodpovedala jej pôvodnému zmyslu.“ A to na, práve vďaka poslancom OĽANO neprešli niektoré návrhy, ktoré boli predložené. Takže mali by ste si spytovať svedomie vy, kolegovia, a nie účelovo vyťahovať niektoré veci, o ktorých veľmi dobre viete, že keď boli dávané do programového vyhlásenia vlády, že to bolo naozaj tak, ako bolo, že v tom čase ste boli naozaj najsilnejšie hnutie, ktoré sa vám už rozpadlo na niekoľko častí, a ste si to tam jednoducho pretlačili a teraz sa tvárite, ako keby my sme sa podpísali krvou, že toto je vec, za ktorú bezo zbytku takto zahlasujeme a vy ste hlasovali proti, proti protikorupčnému opatreniu, proti paragrafu, zúženiu § 363. Takže pozrite sa najprv na seba, kým prstom tuto budete celý klub povinne ukazovať a kritizovať SaS.
Laurenčík, Milan, podpredseda NR SR (2020-07-10):
Pán poslanec Tomáš Šudík.
Glenda, Tibor, poslanec NR SR (2011-02-11):
Ďakujem pekne za slovo. Vážená pani kolegyňa, chcel by som vás podporiť, som veľmi rád, že tento zákon prijímame v parlamente v skrátenom legislatívnom konaní, pretože potrebujeme prijať tento zákon veľmi rýchlo, a tak zabrániť veľkým škodám, ktoré by neprijatím tohto zákona v spoločnosti mohli byť napáchané. Teší ma aj to, že bude prijatý zrejme drvivou väčšinou v parlamente, čo znamená, že na odborných témach, ktoré ohrozujú spoločnosť, sa vieme dohodnúť. Ďakujem pekne.
Kollár, Boris, predseda NR SR (2021-11-30):
Ďakujem. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Milanovi Mazurekovi. Nech sa páči, pán poslanec, máte slovo.
Hrnčiar, Andrej, podpredseda NR SR (2019-12-04):
Nemôžte, nemôžte reagovať na pána poslanca.
Viskupič, Marián, poslanec NR SR (2019-12-05):
Tak, pani kolegyňa, ja len potvrdzujem, že Peťo Pčolinský tu bol celý čas. A vidíte, ako rýchlo dorazil na vašu žiadosť, takže máme ho tu znova.
Ďuriš Nicholsonová, Lucia, podpredsedníčka NR SR (2016-10-12):
Ďakujeme. Na vaše vystúpenie evidujem 4 faktické poznámky, končím možnosť prihlásiť sa s faktickou poznámkou. Ako prvý pán poslanec Pčolinský, nech sa páči.
Ďuriš Nicholsonová, Lucia, podpredsedníčka NR SR (2018-02-06):
Pán spravodajca, želáte si vystúpiť? Nie je tomu tak. Prerušujem rokovanie o tomto bode programu. Panie poslankyne, páni poslanci, teraz pristúpime k rokovaniu o návrhu prezidenta Slovenskej republiky na voľbu člena Rady pre rozpočtovú zodpovednosť . Návrh má parlamentnú tlač 819 a ja poprosím povereného člena výboru pre financie a rozpočet poslanca Petra Náhlika, aby informoval Národnú radu o výsledku prerokovania návrhu vo výbore. Nech sa páči.
P. Hrušovský, predseda NR SR: (2004-06-30):
J. Elsner, poslanec: Pán predseda, ďakujem za slovo. V súvislosti s návrhom zákona o náhrade za bolesť a o náhrade za sťaženie spoločenského uplatnenia vzhľadom na vyjadrenie predrečníka by som chcel uviesť niekoľko poznámok, ktoré v podstate zabudol vo svojej reči zvýrazniť. Dnes sa bavíme o tom, že tento zákon rieši problém ťažkých úrazov alebo úrazov, za ktoré by zamestnancovi alebo teda občanovi mali patriť isté náhrady. Tu sa však zabudlo na jednu podstatnú vec, že v podstate z tohto procesu sa nejakým spôsobom vylúčila otázka zamestnávateľa, ktorý často v súvislosti s tým, že zanedbá istú formálnu záležitosť vyplývajúcu z podradnej treťoradej normy, poviem teda z nejakej smernice inšpektorátu práce, a jednoducho na základe toho súdy často rozhodujú o tom, že teda je tu zodpovednosť aj zamestnávateľa a následne teda ak sa... (Prerušenie vystúpenia časomierou.)
Kažimír, Peter, podpredseda vlády a minister financií SR (2014-03-27):
Ja chcem, pán poslanec, len povedať, že rád prijmem návrh na takúto interpeláciu. A opakujem, nie sme spokojní s fungovaním centrálneho depozitára ani vo vzťahu k bežným klientom z trhu, ani k držiteľom kupónových knižiek a z nich vyplývajúcim niektorým ISIN-om, teda akciám a, samozrejme, ani vo vzťahu k fungovaniu štátu a jeho potrieb. Tie základné princípy zmien, ktoré sú z istého pohľadu revolučné, som vám naznačil. A chcem len povedať, že centrálny depozitár nebude môcť fungovať v tejto podobe ďalej, pretože prestáva plniť svoje funkcie. Ďakujem veľmi pekne, skončil som.
Puci, Róbert, poslanec NR SR (2017-06-13):
Teraz, prosím, dajte hlasovať spoločne o pozmeňujúcich návrhoch zo spoločnej správy pod bodmi 1 a 2 s odporúčaním gestorského výboru schváliť.
Bugár, Béla, podpredseda NR SR (2016-04-28):
Nevyjadrujte sa, procedurálny návrh musíte podať.
Tomáš, Erik, poslanec NR SR (2020-02-25):
Vážený pán predseda, kolegovia, kolegyne, v rozprave nevystúpil nikto a neboli podané žiadne pozmeňujúce a doplňujúce návrhy. Budeme teda hlasovať o pozmeňujúcich návrhoch zo spoločnej správy, ktorá obsahuje 11 pozmeňujúcich a doplňujúcich návrhov. Pán predsedajúci, dajte hlasovať o návrhoch 1 až 11 zo spoločnej správy spoločne s odporúčaním gestorského výboru schváliť.
Simon, Zsolt, poslanec NR SR (2014-11-10):
Pán Kéry, v tejto krajine občania a ľudia tejto krajiny rozhodujú o tom, kto tu bude vládnuť. Oni vám vystavia účet. My musíme na to upozorniť. V každom prípade ale ja si vyprosím, aby ste tu dezinformovali. Ja som povedal, že DPH ste nedovolili znížiť, hoc v zákone bola podmienka, keď sa deficit zníži pod 3 %, tak sa vráti DPH z 20 na 19 %. Vaši kolegovia tam pred vami predložili v prvom polroku návrh, že táto podmienka sa uplatňovať nebude. S tým súhlasíte, že táto podmienka sa má uplatňovať? Tak, prosím, aj na túto schôdzu je predložený môj návrh, ktorý práve túto podmienku opätovne vracia do tej polohy, v akej polohe bola. Podporte to a DPH sa zníži z 20 na 19 %. A nie je možné ľuďom donekonečna tĺcť hlúposti do hlavy. Vy ste majstrami, celý SMER, na odvedenie pozornosti, ale ľudia zistia, akí ste. A najväčší príklad, najnázornejší príklad toho je to cétečko, miesto troch cétečiek ste kúpili jedno. To nie je marža, to je úžera.
Bugár, Béla, podpredseda NR SR (2011-09-14):
Nech sa páči, pán poslanec Rafaj, môžete reagovať.
Drábiková, Lucia, poslankyňa NR SR (2022-06-17):
Ďakujem za slovo. Ďakujem, Dominik, povedal si mnohé, ktoré mám aj ja na srdci. Myslím si, že práve tie podnety z terénu sú to, čo nás môže posunúť. Mnohí z nás si možno asociovali ťažké zdravotné postihnutie, ja sama pred pár rokmi, možno s tým, že človek je na vozíčku alebo nevidí, alebo je inak postihnutý, ale ťažké zdravotné postihnutie sa týka mnohých seniorov, týka sa ľudí, ktorí sú onkologicky liečení, týka sa ľudí po porážke. Čiže to sú veci, ktoré sa môžu prihodiť každému z nás a možno práve až tá osobná skúsenosť nám pomôže si uvedomiť dôležitosť tejto starostlivosti. V ideálnej spoločnosti by sme asi nepotrebovali komisára pre osoby so zdravotným postihnutím ani komisára pre deti, ani ombudsmana. Tam sa ale nenachádzame a títo ľudia potrebujú okrem súdov a úradov aj práve ten úrad, ktorý si ich zastane v situáciách, kedy sa sami nevedia brániť. Ja si myslím, že je to veľmi cenné, že ste predniesli práve takýto komplexný, aj cez osobné príbehy veľmi objasňujúci pohľad, a verím, že mnohé z tých podnetov sa podarí potom pretaviť aj do konkrétnych zmien, ktoré aspoň trošku pomôžu v tom celom. Ešte raz ďakujem pekne.
Hrnčiar, Andrej, podpredseda NR SR (2019-02-05):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Jánovi Maroszovi. Je tu niekto z ústavnoprávneho výboru? (Reakcie z pléna.) Súhlasím, ale... Pán Schlosár.
Jurinová, Erika, podpredsedníčka NR SR (2015-06-25):
Ďakujem pekne, pán poslanec. Dávam slovo druhej prihlásenej rečníčke pani poslankyni Edite Pfundtner.
Šimečka, Michal, podpredseda NR SR (2023-12-20):
Pán minister. (Reakcia ministra.) Dobre. Prejdeme k ďalšej otázke od poslankyni Zory Jaurovej a tá je priamo na podpredsedu vlády a ministra životného prostredia Tomáša Tarabu a znie: „Pán minister, 14. 12. 2023 ste s okamžitou platnosťou a bez udania dôvodov odvolali riaditeľku Slovenského banského múzea v Banskej Štiavnici Zuzanu Denkovú. Aké boli dôvody tohto odvolania? Na základe akých kritérií bol riadením múzea poverený Peter Zorvan, predseda okresnej organizácie Slovenskej národnej strany v Banskej Štiavnici?" Pán minister.
Hudecová, Eva, poslankyňa NR SR (2021-05-07):
Ďakujem za slovo. Vážený pán predsedajúci, vážené pani poslankyne, vážení páni poslanci, dovoľte mi, aby som z poverenia gestorského Výboru Národnej rady Slovenskej republiky pre ľudské práva a národnostné menšiny predložila správu o prerokovaní predmetného materiálu v určenom výbore. Predseda Národnej rady svojím rozhodnutím č. 489 pridelil Správu o činnosti verejného ochrancu práv za rok 2020, tlač 466, na prerokovanie výboru pre ľudské práva a národnostné menšiny s tým, že ako gestorský výbor podá správu o rokovaní vo výbore a návrh na uznesení Národnej rady. Gestorský výbor prerokoval správu na svojej 18. schôdzi a uzniesol sa na tom, že odporúča Národnej rade správu zobrať na vedomie. Správa gestorského výboru, ktorú máte ako tlač 466a, bola schválená uznesením výboru č. 57. V prílohe správy je aj návrh na uznesenie Národnej rady. Pán predsedajúci, prosím, otvorte rozpravu.
Blanár, Juraj, podpredseda NR SR (2022-09-21):
Pán poslanec Vetrák, predkladateľ návrhu.
P. Paška, predseda NR SR: (2008-05-14):
Faktické poznámky na vaše vystúpenie nie sú. Boli ste posledný prihlásený v rozprave, preto uzatváram rozpravu. Pani navrhovateľka, chcete sa vyjadriť k rozprave? Nie. Pán spravodajca, chcete sa vyjadriť? Nie. Prerušujem rokovanie o tomto bode programu. A budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a o zmene a doplnení niektorých zákonov . Pán poslanec Zsolt Simon uvedie za skupinu poslancov návrh zákona, ktorý máte v tlači 617. Nech sa páči, pán poslanec.
M. Číž, podpredseda NR SR: (2007-05-15):
(Hlasovanie.) Prítomných 141 poslancov, za návrh 132 poslancov, proti 3 poslanci, zdržali sa 4 poslanci, nehlasovali 2 poslanci. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na jeho  prerokovanie v druhom čítaní. Ďakujem spravodajcovi. Teraz budeme hlasovať v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov (tlač 299). Spravodajcom je člen ústavnoprávneho výboru pán poslanec Tibor Gál, takže má slovo. (Hlasy z pléna.) Gábor Gál. Prepáčte, ja sa ospravedlňujem.
Baránik, Alojz, poslanec NR SR (2020-09-29):
Ďakujem ti, Janka, za to, že si priniesla do tejto snemovne názor Ústavného súdu na to, že aký je vzájomný vzťah medzi právami nenarodeného dieťaťa a ženy, ktorá ho, ktorá je ním otehotnená. (Ruch v sále.) Je to veľmi, je to veľmi, je to veľmi správne, pretože tento problém je na ústavnej úrovni a žiaden zákon by ho nemal riešiť, a myslím si, že je nesprávne, keď sa tu hovorí o živote nenarodeného dieťaťa alebo plodu, embrya ako niečoho, čo stojí nad právom ženy na jej, na jej súkromie a na rozhodovanie o jej, o jej tele. Toto je problém, ktorý je strašne závažný a ktorý sa tu povrchne hádže ako niečo nedôležité. Je to celé založené na nenávisti k ženám. Poväčšine u ľudí ako, ako keď sa muži k tomu vyjadrujú, tak je to nepochopenie alebo priamo nenávisť voči ženám. Je to niečo opovr... opovrh... oprvo... hodné oprvo... opovrženia. A ešte som chcel povedať k tej tabletke a k tomu, čo tu bolo povedané o tom, že to je vec vyhlášky. Tabletka síce môže byť upravená vyhláškou, ale právo každého na medicínske výkony podľa lege artis, to je ústavné právo, to znamená, že nemôže vyhláška rozhodovať o tom, že nie... že niekto nedostane zákrok, na ktorý má nárok... (Prerušenie vystúpenia časomerom.)
Augustín Hambálek, poslanec NR SR (2021-09-17):
Ďakujem. Teraz pristúpime k hlasovaniu o návrhoch uvedených v spoločnej správe. Gestorský výbor odporúča hlasovať o návrhoch uvedených vo IV. časti spoločnej správy o bodoch 1 až 6 spoločne s odporúčaním ich schváliť. Pán predsedajúci, prosím, dajte hlasovať o návrhoch pod bodom 1 až 6 zo spoločnej správy spoločne, s odporúčaním gestorského výboru ich schváliť.
Laurenčík, Milan, podpredseda NR SR (2021-09-28):
Pán poslanec Podmanický, procedurálny návrh máte? Nech sa páči.
M. Sabolová, poslankyňa: (2007-05-17):
Moja otázka ale znie, prečo ste v septembri minulého roku tým uznesením, ktoré ste citovali, zrušili práce na katalógu výkonov a v súvislosti na zoznam výkonov. To je jedna otázka. Druhá otázka je tá, že hovoríte, že je tu nejaká dohoda poskytovateľov a poisťovní. Samozrejme, lebo sú ceny deregulované. Ale neexistujú štandardy, na základe ktorých by sme mohli povedať, či tie poisťovne limity, ktoré uzatvárajú s jednotlivými poskytovateľmi, sú primerané výkonom, ktoré títo poskytovatelia robia. A preto je veľmi dôležité a v ďalšej časti ste hovorili, že sa pokračuje, pripravuje sa ten katalóg zdravotníckych výkonov. Pretože na Slovensku si každý myslí, že ak máme zdravotníctvo zdarma, ale to ešte neznamená, ak ja sa chcem dostať z Košíc do Bratislavy a viem, že je letecká možnosť, že každý bude chodiť na tej ceste lietadlom. Ale budeme chodiť za primeraných podmienok, primeraných možností, primeraných potrieb. A to, si myslím, že sa dá tak trošku povedať aj v zdravotníctve, že nie všetko každý a za plnú cenu musí dostať. A to ešte neznamená, že nedostane skutočne potrebnú základnú zdravotnú starostlivosť, na ktorú má v zmysle platnej legislatívy nárok. Čiže, akési štandardy, vy mi, myslím, veľmi dobre rozumiete, pán minister, a prečo sa zrušilo uznesenie pokračo ... (Vystúpenie automaticky prerušené časomierou.) I. Valentovič, minister zdravotníctva SR: Ja myslím, že som na to už odpovedal. Zrušilo sa z toho dôvodu, že nemohlo byť vydané, nakoľko nebol dopracovaný a ani nezačali v predchádzajúcom období práce na zozname zdravotných výkonov. Čiže, katalóg ten, ktorý sa pripravoval, keby sa uviedol do praxe, tak by vyvolal totálny chaos, pretože by bol v rozpore s tým katalógom, ktorý dnes, alebo s tým zoznamom, ktorý dnes je v platnosti. Čiže, jedno s druhým je späté, áno. Čiže, musí sa najprv začať pracovať na zozname zdravotných výkonov, a potom sa súbežne môže prehodnotiť katalóg výkonov a vydať naraz obidve tieto normy. Je to zakomponované v rámci opatrení, ktoré som predkladal na vládu.
P. Hrušovský, predseda NR SR: (2003-07-02):
(Hlasovanie.) Prítomných je 126 poslancov, za 122,  proti 1, zdržal sa 1, nehlasovali 2. Návrh sme schválili. Pristúpime k tretiemu čítaniu o návrhu zákona, ktorým sa mení a dopĺňa zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z. Otváram rozpravu. Pýtam sa prítomných pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky.  Konštatujem, že nie. Vyhlasujem rozpravu za skončenú. Pristúpime k hlasovaniu o návrhu zákona ako o celku s odporúčaním gestorského výboru so schválenými pozmeňujúci návrhmi ho schváliť. Prezentujme sa, hlasujme. (Hlasovanie.) Prítomných je 125 poslancov, za 124, nehlasoval 1. Konštatujem, že Národná rada Slovenskej republiky zákon schválila. Pristúpime k rokovaniu o ďalšom bode programu, ktorým je vládny návrh zákona, ktorým sa mení a dopĺňa zákon č. 13/2002 Z. z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (transformačný zákon) a ktorým sa mení a dopĺňa zákon č. 92/1991 Zb. o podmienkach prevodu majetku štátnu na iné osoby v znení neskorších predpisov  v znení zákona č. 457/2002 Z. z. Teraz poprosím pána ministra Prokopoviča, aby z poverenia vlády Slovenskej republiky predmetný návrh zákona uviedol a odôvodnil pred poslancami Národnej rady. Pán minister, máte slovo.
Paška, Pavol, predseda NR SR (2013-06-17):
Pán poslanec Fedor, vaša reakcia.
Jasaň, Viliam, poslanec NR SR (2013-05-23):
Pán predseda, dajte hlasovať o návrhu zákona ako o celku so stanoviskom gestorského výboru schváliť ho.
P. Hrušovský, predseda NR SR: (2004-10-21):
Pristúpime k hlasovaniu o vrátenom zákone ako o celku so schválenými pripomienkami pána prezidenta Slovenskej republiky s odporúčaním gestorského výboru... Ľ. Navrátilová, poslankyňa: Schváliť.
P. Hrušovský, predseda NR SR: (2004-03-12):
A. Blajsko, poslanec: Dobre.
Lajčák, Miroslav, podpredseda vlády a minister zahraničných vecí a európskych záležitostí SR (2013-09-12):
Áno, máte pravdu. Ukrajinský minister zahraničných vecí Leonid Kožara je práve dnes a zajtra na oficiálnej návšteve Slovenska. Mimochodom, je to prvá takáto návšteva za ostatných 7 rokov, čo nie je tiež celkom normálne. A dohodli sme sa, že sa budú ministri zahraničných vecí týchto dvoch krajín stretávať každoročne. Veľkú časť rozhovoru sme venovali problematike Východného partnerstva. Oceňujeme a je to vidieť, že Ukrajina si uvedomuje, že potrebuje splniť všetky podmienky, tak ako jej boli stanovené, prijímajú sa mnohé legislatívne opatrenia, Ukrajina ich konzultuje s Benátskou komisiou, aby bola istota, že sú kompatibilné s európskym právom. Zostáva tu ešte 11 krokov alebo 11 bodov, ktoré Ukrajina musí splniť. A ten termín, dokedy by to mala urobiť, je 21. október, keď bude zasadanie Rady ministrov zahraničných vecí Európskej únie. Povzbudil som môjho partnera v tomto úsilí. Jednoznačne zdôraznil, že pre nich je to strategický, civilizačný výber alebo voľba a že oni vidia budúcnosť Ukrajiny v priestore európskom. Skončil som.
P. Hrušovský, podpredseda NR SR: (2002-04-05):
(Hlasovanie.) 113 prítomných, 24 za, 42 proti, 41 sa zdržalo, 6 nehlasovali. Konštatujem, že návrh sme neschválili. Pristúpime k hlasovaniu o ďalšom návrhu, ktorým je návrh poslanca Roberta Fica na vydanie zákona o ochrannom dohľade a ktorým sa mení a dopĺňa zákon 140/1961 Zb. Trestný zákon v znení neskorších predpisov . Prosím teraz pána poslanca Orosza, predsedu ústavnoprávneho výboru, aby uvádzal jednotlivé návrhy na hlasovanie. L. Orosz, poslanec: Áno, pán podpredseda. Dajte hlasovať o návrhu, aby bol tento návrh prerokovaný v druhom čítaní.
Mihalik, Marcel, poslanec NR SR (2023-06-22):
Pán predseda, teraz dajte hlasovať o prvom pozmeňujúcom návrhu poslanca Milana Krajniaka, ktorý sa týka vypustenia ustanovení týkajúcich sa určovania starobného dôchodku poistencov, ktorí získali za obdobie výkonu služby policajta a profesionálneho vojaka.
Blaha, Ľuboš, poslanec NR SR (2017-06-14):
Ďakujem pekne. Dovoľte pripomenúť kolegom z európskeho výboru, že o 13.00 v miestnosti č. 149 máme zasadnutie. Ďakujem.
Kuffa, Štefan, poslanec NR SR (2014-10-21):
Ďakujem za slovo. Áno, tá výchova a vzdelávanie, formovanie v rodine je veľmi dôležité. Príklad otca a matky je ten najdôležitejší, to bezpochyby. Aj tá edukácia chýba, aj u nás. Naozaj, koľko málo ľudí číta tie etikety, z čoho sú tie potraviny zložené. Veľakrát akože takzvané, v úvodzovkách, zdravé potraviny majú kopec emulgátorov a geneticky modifikované sú to potraviny. Veľakrát je lepšie ich obísť, tak ako si to, kolegynka, spomenula, že my poslanci a ideme sa najesť tuná toho nezdravého majonézového šalátu. Ale spomenula si tuná jednu takú vec, že chodili ste rodinka chytať ryby. Už nechodíte? U nás neplávajú ryby, pstruhy? Len v Kanade? Tam sú salmony, tam tá rybačka musí byť perfektná. Toto evokuje ako u mňa. Ale to je škoda, že nechodíte chytať ryby. A tie deti naozaj stoja o tú našu výchovu. Aj tí tínedžeri, to sú tiež veľakrát ako také zlomy, kedy my rezignujeme, pretože my ich smerujeme kdesi, a ony nás pretláčajú, skúšajú našu silu. Ale ony skúšajú v skutočnosti to, či my o tie deti stojíme, alebo o nich nestojíme. Je dobré vždycky o nich zabojovať. Je to vždycky to najlepšie. K tomu špenátu aj ja sa tak pridám, lebo aj mňa nútili ten špenát, takzvaný zdravý. Ale dneska vieme, že ryža obsahuje oveľa viac železa ako taký špenát. A ja dodnes nemám rád ten špenát. Tie školské jedálne naozaj sú hodné zamyslenia. A myslím si, že si lepšou kuchárkou doma, tak si to aj odprezentovala, ako možno naozaj mnohé profesionálne kuchárky v školských jedálňach. Ale dovolím si tuná, keď už tak končíme, tak aj zareagovať na kolegu, že teda, čo budeme jesť, čo je zdravé. No tak tá slaninka domáca, vyúdená, tá je perfektná. Je oveľa zdravšia, ako sú tie rastlinné tuky. A čím sa budeme živiť? No predovšetkým, pán kolega, láskou. Lebo bez lásky zomrieš jednoducho... (Prerušenie vystúpenia časomerom.)
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-12-09):
Ďakujem pekne, pán podpredseda. Ctená snemovňa, vážený pán poslanec, v súvislosti s témou prvého balíka PPP projektov sa objavilo v médiách množstvo, množstvo zavádzajúcich informácií, nielen pravdivých, ale aj posunutých alebo polopravdivých, a to tak v súvislosti s jeho financovaním, jeho pripravenosťou na výstavbu, ako aj dopadom na zamestnanosť. Jednou z takýchto informácií boli aj vyjadrenia týkajúce sa možnosti spustenia jeho výstavby už tento rok, prípadne už v septembri, ak by ministerstvo dopravy v auguste prijalo ponuku koncesionára. Navyše ponuku, ktorá nebola ani na konci reálna, ale indikatívna a svojím spôsobom virtuálna. Hoci predchodcovia vykonali také slávnostné poklopanie základného kameňa výstavby diaľnice D1 z prvého balíka už v októbri 2009 a súhlasili s predčasnými prácami, tomuto projektu chýbalo to najdôležitejšie, a to finančná uzávierka zabezpečujúca plné financovanie. Pýtam sa, ktorý múdry hospodár začne stavať stavbu, ak ešte nemá na danú stavbu zdroje a nemá istotu, či ich získa a nielen na prvý pokus, ale ani na šiesty pokus neboli schopní tieto peniaze definitívne získať. Minulá vláda vyšla koncesionárovi v ústrety natoľko, že na rozdiel od pôvodných podmienok dala prísľub aj štátnej záruke, štátnej garancie a prisľúbila aj vybaviť úver u Európskej investičnej banky, ktorá ho sľúbila v objeme 1 mld. eur. Ak by súčasná vláda aj súhlasila s odkladom finančného uzavretia, to znamená posunula ten termín ďalej ako navrhoval koncesionár na konci augusta, teda do konca roka, dnes je úplne zrejmé, že by k finančnému uzavretiu nedošlo skôr ako v priebehu možno polovice budúceho roka, a to aj za predpokladu skorého súhlasného stanoviska k environmentálnym záležitostiam na úseku Turany – Hubová. V praxi to znamená, že práce z prvého balíka by sa aj tak celý budúci rok nemohli naplno začať. Postup, ktorý sme zvolili vlastne znamená, že minimálne štyri úseky z tohto balíka vieme začať stavať už v priebehu prichádzajúceho roka. Už v týchto dňoch prebieha súťaž na zhotoviteľa na dva úseky pri Levoči. Po novom roku nás čaká súťaž na dozor a na zhotoviteľa úsekov pri Ružomberku a pri Prešove. Mali sme teda pravdu, že rozviazaním balíka môžeme začať stavať skôr. A navyše na tieto úseky použijeme zdroje z eurofondov, z operačného programu Doprava, ktorý vlastne predstavuje najlacnejšie peniaze, granty Európskej únie. Teda aj druhá časť toho posolstva je dôležitá a pravdivá, že sa dá stavať lacnejšie, a to výrazne lacnejšie. Samozrejme, ak by sme mali týchto zdrojov viac, tak si viem predstaviť využitie aj na iných úsekoch, a tak urýchlenie prísľubu prepojenia východu a západu medzi Bratislavou a Košicami. Viaceré vlády to sľubovali, viaceré vlády to nedokázali, a ak menej hovorím o týchto prísľuboch a viac o sústredení na reálnu výstavbu, na reálne rozhodnutia tak s tým súvisí aj potom výsledok, ktorým takéto dosiahnutie prepojenia bude. A ja som presvedčený, že práve tento prístup to môže výrazne napomôcť na rozdiel od toho, čo sme tu mali. Ďakujem pekne.
Bittó Cigániková, Jana, poslankyňa NR SR (2024-01-23):
Tak ešte raz, podľa zákona môžme ísť skráteným legislatívnym konaním v prípade, že existujú nejaké mimoriadne okolnosti alebo ak môže prísť k ohrozeniu základných ľudských práv a slobôd alebo bezpečnosti, alebo ak hrozia štátu značné hospodárske škody. Čiže nie v prípade, ak hrozí strata nejakej slobody niektorým bývalým nominantom SMER-u, alebo v prípade, že im hrozí, že jednoducho im vzniknú nejaké majetkové škody tým, že by prišli o peniaze, ktoré nakradli. Nie, nie toto sú dôvody na rýchle konanie. A my tu už vlastne tri týždne, tretí týždeň, dobre hovorím? Dlho tu už diskutujeme a argumentujeme jeden za druhým, že ani jedna z týchto zákonných podmienok nie je splnená. Kolegovia z koalície, vy porušujete zákon a nie je vám to vôbec blbé, okej, však v poriadku, je to vaša vizitka. Ale ja chcem zdôrazniť, že ešte okrem toho, čo hovorili kolegovia, čo všetko sa to, sa tu môže stať a čo môže nastať po zmene takéhoto zákona, tak ja chcem ešte zdôrazniť ten pohľad na mladistvých. Chcem zdôrazniť, že keď znížite tie tresty takým spôsobom, že mladistvým v podstate určite nič nehrozí, tak vy povzbudzujete všelijakých vagabundov, mafiánov a bársjaké, jaký tu spoločenský odpad, aby na tie zločiny doslova aby používali mladých ľudí. A ja vám hovorím, ja som v takomto prostredí vyrastala, ja vám hovorím, že na to doplatia tie decká. Tí mladí si myslia, že je strašne in byť v nejakej partii medzi tými drsňákmi, a oni sa nehajú zlanáriť na to, aby robili trestné činy, pretože na to ich budú tí vážni mafiáni používať. Toto vy idete schváliť bez medzirezortného pripomienkového konania. Len tak, lebo Fico má kamošov v base, to je blbosť.
Žiga, Peter, podpredseda NR SR (2024-09-17):
Prezentujme sa a hlasujme. (Hlasovanie.) 141 prítomných, 78 za, 44 proti, 18 sa zdržalo, 1 nehlasoval. Sme v treťom čítaní , otváram rozpravu v rámci tretieho čítania. Pýtam sa, či sa chce niekto z poslancov prihlásiť do rozpravy. Nie je tomu tak. Končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Blaha, Ľuboš, podpredseda NR SR (2024-06-13):
Pán poslanec Alojz Hlina bude reagovať.
Pčolinský, Peter, podpredseda NR SR (2023-03-23):
Ďakujem. Dúfam, že vám je jasné, pani poslankyňa, že toto nebola reakcia na vystúpenie. (Reakcia z pléna: „Bola.“ ) Nie nebola. Vy ste pokračovali v čítaní niečoho, čo ste prečítali predtým, vy ste nereagovali na vystupujúcu, ale v poriadku. S faktickou poznámkou pán poslanec Pročko, nech sa páči.
Kollár, Boris, predseda NR SR (2023-03-17):
Pán poslanec Kučera, nech sa páči.
Lebocký, Tibor, poslanec NR SR (2014-05-27):
Pán predseda, dajte, prosím, ešte hlasovať o pozmeňujúcom návrhu pána poslanca Cicoňa.
Blanár, Juraj, podpredseda NR SR (2022-05-25):
Pán poslanec Fecko.
P. Kubovič, poslanec: (2009-06-16):
Dobre vieme, že pre čerpanie eurofondov platia trocha prísnejšie a jasnejšie pravidlá, a preto mi je veľmi divné, že namiesto toho, aby už pred tromi rokmi sme boli robili na Slovensku výberové konania v zmysle legislatívy, ktorú je potrebné splniť pre čerpanie eurofondov, sme tri roky nerobili nič a teraz sa budeme tváriť a budeme tu predkladať dokonca v skrátenom legislatívnom konaní, keď už zistíme, že PPP projekty sa jednoducho nedajú naštartovať, ako vyčerpať tieto eurofondy. Najhoršie je na tom to, na čo poukázal pán poslanec Janiš, že v prípade, že aj po schválení tejto novely, ak pristúpime k čerpaniu eurofondov, sa preukáže, alebo zistí Európska únia, že sme nesplnili kritériá pre výberové konanie tak, ako bolo potrebné, tak jednoducho naozaj dôjdeme o finančné prostriedky, ktoré môžeme čerpať a budeme ich musieť zaplatiť plne z rozpočtu Slovenskej republiky. A tým dodávateľom za tie premrštené ceny, o ktorých aj on hovoril. Takže vlastne Slovensku v tomto prípade hrozia oveľa väčšie škody, ako sa to zdá na prvý pohľad a pán Janiš, ktorý hovoril o tomto probléme, jasne trafil klinec po hlavičke. A preto sa ja divím, že vláda sama má 30 miliárd v operačnom programe na výstavbu diaľnic už pred tromi rokmi plánovaných a do dnešného dňa z tohto operačného programu je vyčerpaná veľká nula. Nerozumiem tomu a považujem tento krok za naháňanie líšky za chvost asi v tejto chvíli.
B. Bugár, podpredseda NR SR: (2004-05-13):
Otváram rozpravu v rámci tretieho čítania. Pýtam sa, či sa hlási niekto do rozpravy v rámci tohto čítania. Nie, máte pravdu. Takže končím rozpravu. A, pán poslanec, záverečné hlasovanie, nech sa páči.
Antal, Peter, poslanec NR SR (2017-09-12):
Ďakujem pekne za slovo. Vážená pani predsedajúca a vážené panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady Slovenskej republiky pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre hospodárske záležitosti, Výbor Národnej rady pre pôdohospodárstvo a životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pani predsedajúca, otvorte všeobecnú rozpravu.
Beblavý, Miroslav, poslanec NR SR (2015-02-18):
No tak jediný, kto tu momentálne vyrábal cirkus, bol váš minister, ktorý nebol v stave hodnom ministra... (Prerušenie vystúpenia predsedajúcim.)
Figeľ, Ján, podpredseda NR SR (2015-05-26):
Ďakujem pekne. Prerušujem rokovanie o tomto bode programu a vzhľadom na blížiacu sa 17.00 hodinu aj ďalšie rokovanie až do hlasovania o 17.00 hodine. Ďakujem pekne. (Prestávka.) (Po prestávke.)
P. Hrušovský, predseda NR SR: (2005-02-08):
Nech sa páči, pán spoločný spravodajca. M. Abelovský, poslanec: Čiže, ďalej, 24, 25, 26, 27, 28, 30, 31, 32, 33, 35, 36, 37, 38, 39, 40, 41, 42, 44, 45, 46, 47, 52, 53, 54, 55, 56, 57, 58, 59, 62, 63, 64, 65, 66, 68, 69, 71, 72, 73, 74, 75, 76, 77, 78, 79, 80, 81, 82, 83, 84, 85, 86, 87, 88, 89, 90, 91, 92, 93, 94, 95, 96, 97, 98, 99, 100, 101, 102, 103, 104, 105, 106, 107, 108, 109, 110, 111, 112, 114, 115, 116, 117, 118, 119, 120, 122, 123, 124, 125, 126, 127, 128, 129, 130, 131, 132, 133, 134, 135, 136, 137, 138, 139, 140, 141, 142, 144, 145, 147, 148, 149, 150, 151, 152, 153, 154, 155, 156, 157, 158, 159, 160, 161, 162, 163, 164, 165, 166, 167, 168, 169, 170, 171, 172, 173, 174, 175, 176, 177, 178, 179, 180, 181, 182, 183, 184, 185, 186, 187, 188, 189, 191, 192, 193, 194, 195, 196, 197, 200, 202, 204, 205, 206, 208, 209, 210, 211, 212, 213, 214, 215, 217, 219, 220, 221, 222, 223, 224, 225, 226, 227, 228, 232, 235, 236, 237, 238, 239, 241 s návrhom gestorského výboru schváliť ich.
Žitňanská, Lucia, poslankyňa NR SR (2013-09-10):
Napísala som už zopár kníh a teraz viem, že ich mám písať pred voľbami, aby som ich mohla mať na bilbordoch. Tak naučila som sa niečo v tejto diskusii. Ale to, čo považujem naozaj za dôležité, je to, o tom hovorila aj Magda Vášáryová, a síce po tom, čo tu naozaj zažívame absolútnu nedôveru spoločnosti občanov voči politickým stranám, odpoveď vládnej strany SMER z parlamentu je, akonáhle sa budú blížiť nejaké voľby, občania budete musieť držať pusy. Však si uvedomme, čo robíme! Ďakujem.